Vazhdojnë sulmet kundër ISIS
Dje, Britania, Danimarka dhe Belgjika njoftuan se do të kryejnë sulme ajrore kundër grupit në Irak, por jo në Siri
Sulmet ajrore të kryera nga forcat e drejtuara nga Shtetet e Bashkuara kanë goditur sot objektiva të Shtetit Islamik në Siri. Komanda Qendrore Amerikane tha se avionët e ushtrisë dhe marinës amerikane u përdorën në sulme me pjesëmarrjen nga Arabia Saudite, Jordani dhe Emiratet e Bashkuara Arabe. Vëzhguesi Sirian për të Drejtat e Njeriut me bazë në Britani dhe Partia Unioni Demokratik për Kurdistanin thanë se sulmet goditën objektiva në provincën Aleppo pranë Kobanit. Ky qytet ka qënë qendër e disa ditë luftimesh dhe nuk ka njoftime të menjëhershme për viktima. Dhjetra mijëra refugjatë janë larguar nga zona përreth Kobanit në Turqi për t’i shpëtuar dhunës, ndërsa qindra luftëtarë kurd kanë kaluar nga Turqia në Siri për t’ju bashkuar luftimeve. Në Irak, Britania kreu misionin e parë luftarak por ministria e Mbrojtjes tha se nuk kishte objektiva që kërkonin sulm të menjëhershëm. Dy avionë luftarakë u nisën nga Qiproja për të kryer misionin e tyre mbi Irak. Britania, Danimarka dhe Belgjika kanë kryer sulme ajrore kundër Shtetit Islamik në Irak, por jo në Siri, ku koalicioni i udhëhequr nga Shtetet e Bashkuara filloi sulmet të martën. Pas njoftimit dje nga Britania se do të kryente sulme ajrore kundër grupit ISIS në Irak, zëdhënës i Shtëpisë së Bardhë, Josh Earnest u shpreh: Sekretari amerikan i Mbrojtjes Chuck Hagel tha se këtë javë ishin kryer më shumë se 200 sulme ajrore në Irak dhe 43 në Siri. SHBA-ja thotë se fushata e saj ushtarake është një strategji e përqëndruar në Irak, por jo një strategji vetëm për në Irak. Shefi i Shtabit të Përgjithshëm, Martin Dempsey tha se sulmet në Siri u tregojnë luftëtarëve të Shtetit Islamik se për ta nuk ka asnjë strehë të sigurtë: tha ai. Duke folur dje para Asamblesë së Përgjithshme të OKB-së, presidenti i Irakut Fouad Massoum vlerësoi përpjekjet e koalicionit për të ndihmuar luftën e vendit të tij kundër ISIL-it: Rusia i kritikoi sulmet ajrore të koalicionit kundër militantëve në Siri, duke thënë se sulmet shkelin të drejtën ndërkombëtare, sepse koalicioni i udhëhequr nga SHBA-ja nuk ka marrë leje nga Damasku. Sekretari amerikan i Mbrojtjes Chuck Hagel tha se nuk do të ketë koordinim me presidentin sirian Bashar al-Asad për shkak se regjimi i tij ka humbur të gjithë legjitimitetin për të qeverisur.